Twee soek ná hulle man glo vir ring en selfoon vermoorDie verdagte wat in sy 30s is. Die Suid-Afrikaanse Polisiediens (SAPD) het Woensdag ŉ beroep op die publiek gedoen om op die uitkyk te wees vir twee verdagtes wat glo ŉ egpaar aan die Oos-Rand beroof, en die man vermoor het. Lt.genl. Solomon Makgale, ŉ polisiewoordvoerder, het gesê die mans kan moontlik verbind word met die voorval wat verlede jaar in Bedfordview plaasgevind het. “Die mans het glo by ŉ huis in Wedgewood Green ingebreek en die egpaar aangehou. Hulle het glo die man vermoor, waarna hulle met ŉ selfoon en ŉ ring gevlug het,” het Makgale gesê. Die een verdagte is in sy 30’s en is sowat 1,80 meter lank. Hy is slank en het kort oranjekleurige hare. Die ander man is in sy 20’s. Hy is nagenoeg 1,68 meter lank en het ŉ vuurwapen by hom gehad. Die polisie ondersoek ŉ saak van moord en roof. Die verdagtes kan moontlik ook met ander voorvalle in die area, wat tussen Junie en Desember plaasgevind het, verbind word. Die verdagte wat in sy 20s is. Enigiemand wat die polisie met hul ondersoek kan bystaan, kan Crime Stop by 08600 10111 skakel.